กองทุนบัวหลวงเปิดโลกสาระความรู้กับ B-MOREเพื่อโอกาสลงทุนที่ดี
นางสาววิภารัตน์ เสร็จกิจ รองกรรมการผู้จัดการ Product Management บริษัทหลักทรัพย์จัดการกองทุนรวม บัวหลวง จำกัด เปิดเผยว่า หลังจากที่กองทุนบัวหลวงเปิดตัว "B-MORE" นิตยสารรายเดือนเมื่อไม่นานมานี้ เพื่อเพิ่มโอกาสการลงทุนที่ดีกว่าให้กับนักลงทุนไทย ในรูปแบบ Digital Magazine ที่ทุกคนหาอ่านได้สะดวก ทั้งแบบออนไลน์หรือดาวน์โหลดเก็บไว้อ่านต่อ เพื่อนำเสนอเรื่องราวและมุมมองใหม่ๆ ด้านการลงทุนและกองทุนรวมตามสไตล์ของกองทุนบัวหลวง
28 ส.ค. 2558

นางสาววิภารัตน์ เสร็จกิจ รองกรรมการผู้จัดการ Product Management บริษัทหลักทรัพย์จัดการกองทุนรวม บัวหลวง จำกัด เปิดเผยว่า หลังจากที่กองทุนบัวหลวงเปิดตัว “B-MORE” นิตยสารรายเดือนเมื่อไม่นานมานี้ เพื่อเพิ่มโอกาสการลงทุนที่ดีกว่าให้กับนักลงทุนไทย ในรูปแบบ Digital Magazine ที่ทุกคนหาอ่านได้สะดวก ทั้งแบบออนไลน์หรือดาวน์โหลดเก็บไว้อ่านต่อ เพื่อนำเสนอเรื่องราวและมุมมองใหม่ๆ ด้านการลงทุนและกองทุนรวมตามสไตล์ของกองทุนบัวหลวง
เนื้อหาของ B-MORE ที่จะบอกเล่าโอกาสการลงทุนในแง่มุมต่างๆ ตามสไตล์ของกองทุนบัวหลวง ซึ่งจะมีเรื่องราวหลายส่วนที่น่าสนใจ ได้รับการตอบรับจากผู้อ่านมากขึ้นตามลำดับ สำหรับฉบับเดือนสิงหาคมนี้พาผู้อ่านพบกับ Meet CEO ที่ชี้ให้เห็นถึงหลากหลายปัจจัยที่รุมเร้าตลาดหุ้นไทยในช่วงนี้ แม้รัฐบาลจะได้แก้ไขปัญหาที่สะสมมานานไปบางเรื่องแล้ว แต่ในช่วงเวลาที่เศรษฐกิจโลกไม่เป็นใจ การทำให้เอกชนและประชาชนมีความมั่นใจจะเป็นสิ่งสำคัญที่สุด
คอลัมน์ Life Style ว่าด้วยเรื่อง “รสนิยมในอาหารการกินแห่งอุษาคเนย์” รู้จักธุรกิจอาหารการกินของประเทศเรา และประเทศเพื่อนบ้าน ที่กำลังขยายตัวอย่างรวดเร็ว และเป็นแหล่งดึงดูดเชฟหรือภัตตาคารชั้นนำ ให้หลั่งไหลมาสู่ภูมิภาคนี้มากขึ้น
จากนั้นเป็นคอลัมน์ BBLAM House View นำเสนอเรื่อง “อาเซียน: ภูมิภาคที่ยังขาดแสงสว่าง” ที่ชี้ให้เห็นว่า ธุรกิจผลิตกระแสไฟฟ้ามีอนาคตที่สดใส ไปพร้อมกับความเจริญเติบโตทางเศรษฐกิจในหลายประเทศของอาเซียน ตามมาด้วยคอลัมน์ ESG Corner พูดถึง “Tragedy of Commons รวมกันจะตายหมู่หรืออยู่รอด” จะช่วยย้ำให้เห็นว่า การประกอบธุรกิจกับความรับผิดชอบต่อสังคมและสิ่งแวดล้อมเป็นเรื่องเดียวกัน หากสังคมและสิ่งแวดล้อมยั่งยืน ก็จะย้อนกลับมาทำให้ธุรกิจยั่งยืนตามไปด้วยเช่นกัน
นางสาววิภารัตน์ กล่าวเพิ่มเติมว่า B-MORE เป็นอีกหนึ่งทางเลือกที่ช่วยตอบโจทย์สำคัญของกองทุนบัวหลวง ว่าจะทำอย่างไรให้คนไทยเข้าใจเรื่องการเงินการลงทุนอย่างลึกซึ้ง (Financial Literacy) ด้วยเนื้อหาสาระที่เข้าใจง่าย และยังหาอ่านได้ง่าย ผ่านช่องทางดิจิทัล ครอบคลุมไลฟ์สไตล์ตามความชอบส่วนบุคคล หากชอบท่องเว็บก็ติดตามได้ที่เว็บไซต์ www.bblam.co.th หากนิยมผ่านทาง Social Media ก็เข้าไปที่เฟสบุ๊คแฟนเพจ Bualuang B Live หรือถ้าเป็นนักอ่านหนังสือออนไลน์ก็ไปที่ร้าน Ookbee หรือ AIS Book Store ได้ตามความสะดวก